1. **Misiunea programului de** **STUDII**

Misiunea de învățământ a programului de studii **Informatică**, se încadrează în profilul și specializarea Facultății de Științe Exacte și constă în formarea cadrelor cu înaltă calificare în domeniul Informatică, în concordanţă cu dinamica cererii şi ofertei de pe piaţa locurilor de muncă şi cu cerinţele integrării României în Uniunea Europeană.

1. **Obiectivele programului de STUDII**
* Realizarea unei pregătiri ştiinţifice şi de specialitate a studenţilor de la programul de studii Informatică, compatibilă cu standardele europene şi cu posibilitatea acestora de a opta pentru anumite parcursuri de studiu, care să le permită o integrare rapidă în activitatea profesională;
* Promovarea unui curriculum modern şi flexibil, în concordanţă cu valorile europene ale societăţii bazate pe cunoaştere, dezvoltând interdisciplinaritatea şi metodologiile de predare, învăţare şi evaluare a cunoştinţelor, în funcţie de forma şi dinamica înregistrată în acest domeniu;
* Realizarea unei reale calităţi a procesului de predare-învăţare, prin folosirea unor tehnologii didactice în continuă modernizare şi perfecţionare;
* Stimularea interesului absolvenţilor pentru continua pregătire profesională, ştiinţifică şi de specialitate pentru a se adapta eficient cerinţelor preconizate de societatea bazată pe cunoaştere.

**3.** **COMPETENŢELE DOBÂNDITE PRIN PROGRAMUL DE** **STUDII**

**Competențe profesionale**

C1. Programarea în limbaje de nivel înalt.

C2. Dezvoltarea și întreținerea aplicațiilor informatice.

C3. Utilizarea instrumentelor informatice în context interdisciplinar

C4. Utilizarea bazelor teoretice ale informaticii si a modelelor formale

C5. Proiectarea și gestiunea bazelor de date

C6. Proiectarea și administrarea retelelor de calculatoare

C.7. Utilizarea tehnologiilor moderne pentru asigurarea securității informatice

**Competențe transversale**

CT1. Aplicarea regulilor de muncă organizată şi eficientă, a unor atitudini responsabile faţă de domeniul didactic-ştiinţific, pentru valorificarea creativă a propriului potenţial, cu respectarea principiilor şi a normelor de etică profesională

CT2. Desfăşurarea eficientă a activităţilor organizate într-un grup interdisciplinar și dezvoltarea capacităţilor empatice de comunicare inter-personală, de relaţionare şi colaborare cu grupuri diverse.

CT3. Utilizarea unor metode şi tehnici eficiente de învăţare, informare, cercetare şi dezvoltare a capacităţilor de valorificare a cunoştinţelor, de adaptare la cerinţele unei societăţi dinamice și de comunicare în limba română și într-o limbă de circulație internațională

**4.** **FINALITĂȚI**

Absolvenții programului de studii universitare de licență vor accesa următoarele ocupații posibile conform Clasificării Ocupațiilor din România – ISCO -08.

251202 – programator